Title: Ministerstvo vnútra
Author: 23
Last saved by: tapferova
Company: mvsr

Predkladacia správa

Podľa ustanovenia § 2 zákona č. 515/20003 Z. z. o krajských úradoch a obvodných úradoch a o zmene a doplnení niektorých zákonov, prednostu krajského úradu a obvodného úradu vymenúva a odvoláva vláda Slovenskej republiky na návrh ministra vnútra.                     V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a odvolanie prednostov krajských úradov a obvodných úradov.
Vláda Slovenskej republiky na svojom rokovaní dňa 2. decembra 2003 schválila uznesením číslo 1153 kritériá na funkcie prednostov krajských úradov a obvodných úradov a zásady postupu navrhovania kandidátov na funkcie prednostov krajských úradov a obvodných úradov.
Minister vnútra zriadil na základe citovaného uznesenia vlády komisiu na výber kandidátov na funkciu prednostov krajských úradov a obvodných úradov ( ďalej len „komisia“ ). 
Komisia vyhodnotila navrhovanú kandidátku v zmysle vládou schválených kritérií a zásad a konštatovala, že spĺňa kritériá na funkciu prednostu obvodného úradu a taktiež vyhovela psychodiagnostickým testom.
Bezpečnostná previerka na funkciu prednostu obvodného úradu bude vykonaná v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov. 
Odporúčame JUDr. Vladimíra Cahajlu odvolať z funkcie prednostu Obvodného úradu v Bardejove dňom 30. júna 2005 a vymenovať JUDr. Natáliu Purdešovú do tejto funkcie dňom 1. júla 2005.
Navrhovaná osoba na funkciu prednostu Obvodného úradu v  Bardejove súhlasí so zverejnením údajov uvedených v charakteristike kandidátky, i keď  obsahuje osobné údaje podľa § 9 zákona číslo 211/2000 Z. z. o slobodnom prístupe k informáciám.